ddrg/super_eurlex huggingface dataset:
DEN EUROPÆISKE CENTRALBANKS AFGØRELSE

af 1. december 1998

om fastlæggelse af de foranstaltninger, der er nødvendige for, at de nationale centralbanker i ikke-deltagende medlemsstater kan indbetale deres kapitalandele i Den Europæiske Centralbank

(ECB/1998/14)

(1999/285/EF)

DET GENERELLE RÅD FOR DEN EUROPÆISKE CENTRALBANK HAR -

under henvisning til statutten for Det Europæiske System af Centralbanker og Den Europæiske Centralbank (i det følgende benævnt "statutten"), særlig artikel 48, og

ud fra følgende betragtninger:

(1) Den Europæiske Centralbank (ECB) blev oprettet den 1. juni 1998;

(2) ECB's kapital skal udgøre 5000mio. ECU og skal være operationel fra den 1. juni 1998;

(3) medlemsstaternes nationale centralbanker er de eneste indskydere og ejere af ECB's kapital;

(4) vægtningen af kapitalindskuddene i ECB skal finde sted som fastsat i artikel 1 i ECB's beslutning om den metode, der skal anvendes ved fastsættelsen af fordelingsnøglen for de nationale centralbankers kapitalindskud i Den Europæiske Centralbank (ECB/1998/1);

(5) Styrelsesrådet for ECB fastsætter, i hvilket omfang og i hvilken form kapitalen skal indbetales;

(6) nationale centralbanker i ikke-deltagende medlemsstater skal ikke indbetale deres kapitalandele, medmindre Det Generelle Råd beslutter, at der skal indbetales en minimumsprocentdel som bidrag til ECB's driftsudgifter;

(7) i henhold til artikel 2, stk. 1, i Rådets forordning (EF) nr. 1103/97 erstattes ecu af euro i forholdet 1:1 fra og med den 1. januar 1999 -

VEDTAGET FØLGENDE AFGØRELSE:

Artikel 1

Størrelsen af den kapital, som de nationale centralbanker i ikke-deltagende medlemsstater skal indbetale

1.1. De nationale centralbanker i ikke-deltagende medlemsstater skal indbetale 5 % af deres kapitalandel i ECB. Disse beløb forfalder til betaling den 1. juni 1998.

1.2. Bilaget til denne afgørelse indeholder en nærmere angivelse af de beløb, som hver af de nationale centralbanker i de ikke-deltagende medlemsstater skal betale.

Artikel 2

Måde, hvorpå kapitalen skal indbetales

Beløb, som de nationale centralbanker i de ikke-deltagende medlemsstater skylder ECB i medfør af foregående artikel, udlignes ved modregning i tilbagebetalingerne af de respektive bidrag til Det Europæiske Monetære Instituts finansielle midler, og denne udligning udgør betaling af indskudskapitalen i ECB.

Artikel 3

Afsluttende bestemmelse

Denne afgørelse offentliggøres i De Europæiske Fællesskabers Tidende.

Udfærdiget i Frankfurt am Main, den 1. december 1998.

Willem F. DUISENBERG

Formand for ECB

BILAG

Beløb, som de nationale centralbanker i de ikke-deltagende medlemsstater skal betale pr. 1. juni 1998, svarende til 5 % af deres kapitalindskud i henhold til den vægt, som er tildelt i fordelingsnøglen for indskud af ECB's kapital på 5000 mio. ECU

>TABELPOSITION>
DEN EUROPÆISKE CENTRALBANKS BESLUTNING af 9. juni 1998 om den metode, der skal anvendes ved fastsættelsen af fordelingsnøglen for de nationale centralbankers kapitalindskud i Den Europæiske Centralbank (ECB/1998/1) (1999/31/EF)

STYRELSESRÅDET FOR DEN EUROPÆISKE CENTRALBANK HAR -

under henvisning til artikel 29 i statutten for Det Europæiske System af Centralbanker og Den Europæiske Centralbank (i det følgende benævnt »statutten«);

under henvisning til bidraget fra Det Generelle Råd for Den Europæiske Centralbank, som er ydet i overensstemmelse med artikel 47.2 i statutten, og

ud fra følgende betragtninger:

De statistiske data, som skal anvendes til fastsættelsen af fordelingsnøglen, er tilvejebragt af Kommissionen i overensstemmelse med de regler, som Rådet for Den Europæiske Union vedtog den 5. juni 1998 (1);

Styrelsesrådet for Den Europæiske Centralbank besluttede - i erkendelse af, at det er umuligt at fastholde en ordret fortolkning af artikel 29.1 i statutten - at Kommissionens oprindelige (uafrundede) tal angivet med fire decimaler anvendes til fastsættelse af fordelingsnøglen for de nationale centralbankers (i det følgende benævnt »NCB«) første indskud af kapital i Den Europæiske Centralbank (i det følgende benævnt »ECB«) som den mest nøjagtige og derfor mest retfærdige metode;

i tilfælde af, at Kommissionens tal ikke sammenlagt udgør 100 %, skal afvigelsen udlignes ved i stigende orden at lægge 0,0001 procentpoint til den (de) mindste andel(e), indtil der er nået nøjagtigt 100 %, hvis den oprindelige sum udgjorde mindre end 100 %, eller ved i faldende orden at fratrække 0,0001 procentpoint fra den (de) største andel(e), indtil der er nået nøjagtigt 100 %, hvis den oprindelige sum udgjorde mere end 100 %;

de af Kommissionen tilvejebragte data revideres i oktober 1998;

de nationale centralbankers vægt i ECB's nøgle kan justeres i tilfælde af, at de reviderede data skulle resultere i en ændring af en NCB's andel på 0,01 % eller derover -

TRUFFET FØLGENDE BESLUTNING:

Artikel 1

Nøglen for den i artikel 29.1 i statutten anførte vægtning af de nationale centralbanker fastsættes således:

>TABELPOSITION>

Artikel 2

Fordelingsnøglen kan revideres inden overgangen til tredje fase i tilfælde af, at Kommissionen inden december 1998 tilvejebringer reviderede statistiske data, som anvendes til fastsættelsen af fordelingsnøglen, og som ville resultere i en ændring af en NCB's indskud på 0,01 % eller derover.

Artikel 3

Denne beslutning er gyldig med tilbagevirkende kraft fra den 1. juni 1998.

Udfærdiget i Frankfurt am Main, den 9. juni 1998.

Willem F. DUISENBERG

Formand for ECB

(1) Jf. Rådets beslutning 98/382/EF (EFT L 171 af 17. 6. 1998, p. 33).
RÅDETS BESLUTNING af 3. december 1998 om genudnævnelse af præsidenten for Harmoniseringskontoret for det Indre Marked (varemærker, mønstre og modeller) (98/C 409/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker (1), særlig artikel 120, stk. 1 og 2,

under henvisning til Rådets beslutning af 16. juni 1994 om udnævnelse af præsidenten for Harmoniseringskontoret for det Indre Marked (varemærker, mønstre og modeller) (2),

under henvisning til det forslag, som Administrationsrådet for Harmoniseringskontoret for det Indre Marked (varemærker, mønstre og modeller) forelagde den 21. september 1998 om genudnævnelse af præsidenten for Kontoret -

VEDTAGET FØLGENDE BESLUTNING:

Eneste artikel

Jean-Claude COMBALDIEU, født den 21. september 1935 i Toulouse (Frankrig), genudnævnes til præsident for Harmoniseringskontoret for det Indre Marked (varemærker, mønstre og modeller) for perioden 1. september 1999 til 30. september 2000.

Udfærdiget i Bruxelles, den 3. december 1998.

På Rådets vegne

K. SCHLÖGL

Formand

(1) EFT L 11 af 14.1.1994, s. 1. Forordningen er ændret ved forordning (EF) nr. 3288/94 (EFT L 349 af 31.12.1994, s. 83).

(2) EFT C 314 af 25.11.1995, s. 1.
RÅDETS BESLUTNING af 21. december 1998 om genudnævnelse af vicepræsidenterne for Harmoniseringskontoret for det Indre Marked (varemærker, mønstre og modeller) (98/C 409/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varmærker (1), særlig artikel 120, stk. 1 og 3,

under henvisning til Rådets beslutning af 16. juni 1994 om udnævnelse af to vicepræsidenter for Harmoniseringskontoret for det Indre Marked (varemærker, mønstre og modeller) (2),

under henvisning til det forslag, som Administrationsrådet for Harmoniseringskontoret for det Indre Marked (varemærker, mønstre og modeller) forelagde den 21. september 1998 om genudnævnelse af vicepræsidenterne for Kontoret,

under henvisning til bemærkningerne fra præsidenten for Harmoniseringskontoret for det Indre Marked (varemærker, mønstre og modeller) i skrivelse af 4. december 1998 -

VEDTAGET FØLGENDE BESLUTNING:

Artikel 1

Alberto J. CASADO CERVIÑO, født den 15. oktober 1952 i Pontevedra genudnævnes til vicepræsident for Harmoniseringskontoret for det Indre Marked (varemærker, mønstre og modeller) for perioden 1. september 1999 til 31. august 2004.

Artikel 2

Alexander von MÜHLENDAHL, født den 20. oktober 1940 i Berlin, genudnævnes til vicepræsident for Harmoniseringskontoret for det Indre Marked (varemærker, mønstre og modeller) for perioden 1. september 1999 til 31. august 2004.

Udfærdiget i Bruxelles, den 21. december 1998.

På Rådets vegne

M. BARTENSTEIN

Formand

(1) EFT L 11 af 14.1.1994, s. 1. Forordningen er ændret ved forordning (EF) nr. 3288/94 (EFT L 349 af 31.12.1994, s. 83).

(2) EFT C 314 af 25.11.1995, s. 1.
RÅDETS AFGØRELSE af 28. december 1998 om forlængelse af gyldighedsperioden for fælles aktion 98/375/FUSP vedrørende udnævnelse af Den Europæiske Unions særlige repræsentant i Forbundsrepublikken Jugoslavien (98/741/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3, og

ud fra følgende betragtninger:

Rådet vedtog den 8. juni 1998 fælles aktion 98/375/FUSP (1);

gyldighedsperioden for nævnte fælles aktion, der udløber den 31. december 1998, bør forlænges -

TRUFFET FØLGENDE AFGØRELSE:

Artikel 1

Gyldighedsperioden for fælles aktion 98/375/FUSP forlænges til den 31. januar 1999.

Artikel 2

Denne afgørelse træder i kraft på dagen for vedtagelsen.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 28. december 1998.

På Rådets vegne

W. SCHÜSSEL

Formand

(1) EFT L 165 af 10. 6. 1998, s. 2.
KOMMISSIONENS BESLUTNING af 14. december 1998 om ændring af beslutning 95/328/EF om sundhedscertifikatet for fiskerivarer fra tredjelande, der endnu ikke er omfattet af en særlig beslutning (meddelt under nummer K(1998) 4044) (EØS-relevant tekst) (98/739/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 11. juli 1991 om sundhedsmæssige betingelser for produktion og afsætning af fiskerivarer (1), senest ændret ved direktiv 97/79 (2), særlig artikel 11, og

ud fra følgende betragtninger:

Kommissionens beslutning 95/328/EF af 25. juli 1995 om sundhedscertifikatet for fiskerivarer fra tredjelande, der endnu ikke er omfattet af en særlig beslutning (3), senest ændret ved beslutning 98/418/EF (4), anvendes indtil den 31. december 1998;

listen over tredjelande, hvorfra det er tilladt at indføre fiskerivarer til konsum, er fastsat i Kommissionens beslutning 97/296/EF (5), senest ændret ved beslutning 98/711/EF (6); i del II af denne liste er der opført tredjelande, der endnu ikke er omfattet af en særlig beslutning, men som opfylder betingelserne i artikel 2, stk. 2, i Rådets beslutning 95/408/EF (7), senest ændret ved beslutning 98/603/EF (8);

i beslutning 95/408/EF er det fastsat, at denne liste gælder indtil den 31. december 2000; sundhedscertifikatets gyldighedsperiode bør derfor ændres for at tilpasse den til de foreløbige listers gyldighedsperiode;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 4 i beslutning 95/328/EF ændres »til den 31. december 1998« til »til den 31. december 2000«.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. december 1998.

På Kommissionens vegne

Franz FISCHLER

Medlem af Kommissionen

(1) EFT L 268 af 24. 9. 1991, s. 15.

(2) EFT L 24 af 30. 1. 1998, s. 31.

(3) EFT L 191 af 12. 8. 1995, s. 32.

(4) EFT L 190 af 4. 7. 1998, s. 53.

(5) EFT L 122 af 14. 5. 1997, s. 21.

(6) EFT L 337 af 12. 12. 1998, s. 58.

(7) EFT L 243 af 11. 10. 1995, s. 17.

(8) EFT L 289 af 28. 10. 1998, s. 36.
KOMMISSIONENS BESLUTNING af 18. marts 1998 om ændring af beslutning 92/486/EØF for så vidt angår reglerne for samarbejdet mellem det fælles datacenter for edb-nettet Animo og medlemsstaterne (EØS-relevant tekst) (98/222/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved beslutning 92/118/EØF (2), særlig artikel 20, stk. 3, og

ud fra følgende betragtninger:

Som følge af forskellige arbejder i EF-regi, bl.a. i form af undersøgelser og seminarer, bør opbygningen af edb-nettet Animo revideres, for at der kan indføres et veterinærsystem, der integrerer de forskellige edb-applikationer;

der er nødvendigt at ændre Kommissionens beslutning 92/486/EØF af 25. september 1992 om regler for samarbejdet mellem det fælles datacenter for edb-nettet Animo og medlemsstaterne (3), senest ændret ved beslutning 97/395/EF (4), for at fastsætte en overgangsperiode; der bør desuden fastsættes visse frister for revision af den nuværende ordning;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 92/486/EØF foretages følgende ændringer:

1) I artikel 2a indsættes som stk. 3:

»3. For perioden fra den 1. april 1998 til den 31. marts 1999 sørger de i artikel 1 fastsatte koordineringsmyndigheder for, at de i samme artikel omhandlede kontrakter forlænges med et år.

I forbindelse med stk. 3 anvendes følgende takstberegning:

386 ECU pr. enhed (central enhed, lokal enhed, grænseinspektionspost) for det samlede antal Animo-enheder, sådan som det fremgår af beslutning 96/295/EF, senest ændret ved beslutning 98/167/EF (*).

(*) EFT L 62 af 3. 3. 1998, s. 33.«

2) Som artikel 5a indsættes:

»Artikel 5a

Nærværende beslutning vil blive revideret inden:

- den 1. oktober 1998 for at tage hensyn til spørgsmålet om direkte forbindelser mellem nationale datacentre

- den 31. januar 1999 for at tage hensyn til situationens udvikling, for så vidt angår udviklingen i opbygningen af edb-nettet Animo.«

Artikel 2

Denne beslutning træder i kraft den 1. april 1998.

Artikel 3

Denne beslutning er rettet til medlemsstaterne.

Udfærdiget i Bruxelles, den 18. marts 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 29.

(2) EFT L 62 af 15. 3. 1993, s. 49.

(3) EFT L 291 af 7. 10. 1992, s. 20.

(4) EFT L 164 af 21. 6. 1997, s. 25.
KOMMISSIONENS BESLUTNING af 15. december 1997 om fjerde ændring af Rådets direktiv 82/894/EØF om anmeldelse af dyresygdomme inden for Fællesskabet og om midlertidig ændring af hyppigheden af anmeldelser vedrørende bovin spongiform encephalopati (EØS-relevant tekst) (98/12/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 82/894/EØF af 21. december 1982 om anmeldelse af dyresygdomme inden for Fællesskabet (1), senest ændret ved Kommissionens beslutning 92/450/EØF (2), særlig artikel 5, stk. 2, og

ud fra følgende betragtninger:

Der konstateres fortsat udbrud af bovin spongiform encephalopati på Fællesskabets område; sygdommen bør derfor vedblivende være anført på listen over sygdomme, der er anmeldelsespligtige i henhold til direktiv 82/894/EØF;

på baggrund af erfaringen bør fristen for anmeldelse af udbrud af denne sygdom forlænges; som undtagelsesforanstaltning er det indtil den 31. december 2002 tilstrækkeligt, at udbruddene anmeldes ugentligt med de oplysninger, der kræves for sekundære udbrud;

de tidligere bestemmelser om anmeldelse af sygdommen bør ophæves;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag I til direktiv 82/894/EØF indsættes »bovin spongiform encephalopati«.

Artikel 2

Som undtagelse fra artikel 3, stk. 1, i direktiv 82/894/EØF anmeldes ethvert udbrud af bovin spongiform encephalopati indtil den 31. december 2002 i overensstemmelse med artikel 4 i direktiv 82/894/EØF.

Artikel 3

Beslutning 92/450/EØF ophæves.

Artikel 4

Denne beslutning er rettet til medlemsstaterne.

Udfærdiget i Bruxelles, den 15. december 1997.

På Kommissionens vegne

Franz FISCHLER

Medlem af Kommissionen

(1) EFT L 378 af 31. 12. 1982, s. 58.

(2) EFT L 248 af 28. 8. 1992, s. 77.
KOMMISSIONENS BESLUTNING af 19. maj 1998 om ændring af beslutning 97/569/EF om midlertidige lister over tredjelandsvirksomheder, hvorfra medlemsstaterne tillader indførsel af kødprodukter (EØS-relevant tekst) (98/346/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), senest ændret ved beslutning 97/34/EF (2), særlig artikel 2, stk. 4, og

ud fra følgende betragtninger:

Der er opstillet foreløbige lister over tredjelandsvirksomheder, som producerer kødprodukter, ved Kommissionens beslutning 97/569/EF (3), senest ændret ved beslutning 98/220/EF (4);

New Zealand har sendt en liste over virksomheder, der producerer fjerkrækødprodukter, og som ifølge myndighederne er i overensstemmelse med EF-reglerne;

der kan således opstilles en foreløbig liste for New Zealand over virksomheder, der producerer fjerkrækødprodukter; beslutning 97/569/EF bør derfor ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag I til beslutning 97/569/EF foretages følgende ændringer:

a) Efter nr. 5 indsættes følgende:

»PMP = fjerkrækødprodukter

RMP = kaninkødprodukter

FMP = kødprodukter af opdrættet vildt

WMP = kødprodukter af vildtlevende vildt«

b) Bilaget til nærværende beslutning indsættes i bilag I.

Artikel 2

Denne beslutning anvendes fra den 10. maj 1998.

Artikel 3

Denne beslutning er rettet til medlemsstaterne.

Udfærdiget i Bruxelles, den 19. maj 1998.

På Kommissionens vegne

Franz FISCHLER

Medlem af Kommissionen

(1) EFT L 243 af 11. 10. 1995, s. 17.

(2) EFT L 13 af 16. 1. 1997, s. 33.

(3) EFT L 234 af 26. 8. 1997, s. 16.

(4) EFT L 82 af 19. 3. 1998, s. 47.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>
KOMMISSIONENS BESLUTNING af 16. december 1997 om listen over de virksomheder i Forbundsrepublikken Jugoslavien, der er godkendt til indførsel af fersk kød til Fællesskabet (EØS-relevant tekst) (98/8/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 4, stk. 1, og artikel 18, stk. 1, litra a) og b), og

ud fra følgende betragtninger:

Virksomheder i tredjelande skal for at kunne få tilladelse til at udføre fersk kød til Fællesskabet opfylde de almindelige og særlige krav i direktiv 72/462/EØF;

Forbundsrepublikken Jugoslavien har i overensstemmelse med artikel 4, stk. 3, i direktiv 72/462/EØF fremsendt en liste over de virksomheder, der har tilladelse til at udføre til Fællesskabet;

Fællesskabets veterinære sagkyndige har under et besøg i Forbundsrepublikken Jugoslavien konstateret, at situationen vedrørende dyrs sundhed her er lige så god som i medlemsstaterne, især hvad angår sygdomme, der kan overføres gennem kød;

det har ved Fællesskabets kontrol på stedet vist sig, at disse virksomheders hygiejnenormer er tilstrækkeligt gode, og de kan derfor optages på den første liste, udarbejdet i overensstemmelse med artikel 4, stk. 1, i nævnte direktiv, over virksomheder, fra hvilke indførsel af fersk kød kan tillades;

indførsel af fersk kød fra virksomheder, der er opført på listen i bilaget, er fortsat underlagt andetsteds fastsatte EF-bestemmelser, ligesom de skal være i overensstemmelse med traktatens generelle bestemmelser, og i særdeleshed med de andre EF-veterinærbestemmelser, især hvad angår sundhedsbeskyttelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. De i bilaget anførte virksomheder i Forbundsrepublikken Jugoslavien er godkendt til indførsel til Fællesskabet af fersk kød.

2. Indførsel fra disse virksomheder er fortsat underkastet de andetsteds fastsatte EF-bestemmelser på det veterinære område, især hvad angår sundhedsbeskyttelse.

Artikel 2

Denne beslutning er rettet til medlemsstaterne.

Udfærdiget i Bruxelles, den 16. december 1997.

På Kommissionens vegne

Franz FISCHLER

Medlem af Kommissionen

(1) EFT L 302 af 31. 12. 1972, s. 28.

BILAG

LISTE OVER VIRKSOMHEDER

>TABELPOSITION>
KOMMISSIONENS BESLUTNING af 16. november 1998 om ændring af beslutning 97/365/EF om midlertidige lister over tredjelandsvirksomheder, hvorfra medlemsstaterne tillader indførsel af produkter med kød af kvæg, svin, hovdyr, får og geder (meddelt under nummer K(1998) 3504) (EØS-relevant tekst) (98/662/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), ændret ved beslutning 97/34/EF (2), særlig artikel 2, stk. 1, og

ud fra følgende betragtninger:

Kommissionens beslutning 97/222/EF (3) indeholder en liste over tredjelande, hvorfra medlemsstaterne tillader indførsel af kødprodukter;

der er ved Kommissionens beslutning 97/221/EF (4) for landene på denne liste fastsat dyresundhedsbetingelser og bestemmelser om udstedelse af sundhedscertifikater ved indførsel af kødprodukter;

der er i Kommissionens beslutning 97/365/EF (5) opstillet midlertidige lister over tredjelandsvirksomheder, hvorfra medlemsstaterne tillader indførsel af produkter med kød af kvæg, svin, hovdyr, får og geder;

Kommissionen har fra Mexico modtaget en liste over virksomheder tillige med forsikringer om, at disse virksomheder opfylder de relevante EF-sundhedskrav, og at en virksomhed, der ikke overholder disse krav, vil få sin udførsel til EF suspenderet;

virksomhederne, som Fællesskabet har kontrolleret på stedet, frembyder tilstrækkelige garantier på det hygiejniske plan, og de kan derfor optages på den midlertidige liste over virksomheder, fra hvilke indførsel af kødprodukter kan tillades;

der kan derfor for Mexico opstilles en midlertidig liste over virksomheder, der fremstiller kødprodukter;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Teksten til bilaget til nærværende beslutning indsættes i bilaget til beslutning 97/365/EF.

Artikel 2

Denne beslutning anvendes fra den 20. november 1998.

Artikel 3

Denne beslutning er rettet til medlemsstaterne.

Udfærdiget i Bruxelles, den 16. november 1998.

På Kommissionens vegne

Franz FISCHLER

Medlem af Kommissionen

(1) EFT L 243 af 11. 10. 1995, s. 17.

(2) EFT L 13 af 16. 1. 1997, s. 33.

(3) EFT L 89 af 4. 4. 1997, s. 39.

(4) EFT L 89 af 4. 4. 1997, s. 32.

(5) EFT L 154 af 12. 6. 1997, s. 41.

ANEXO/BILAG/ANHANG/ÐÁÑÁÑÔÇÌÁ/ANNEX/ANNEXE/ALLEGATO/BIJLAGE/ANEXO/LIITE/BILAGA

>

TABELPOSITION>